
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1779 

16 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου με την επωνυμία «Κέ¬ 
ντρο Ανοικτής Προστασίας Ηλικιωμένων (ΚΑΠΗ) 

Δήμου Ελευθερών». 1 

Σύσταση Νομικού Προσώπου με την επωνυμία «Δ' 
Κέντρο Ανοικτής Προστασίας Ηλικιωμένων (Δ' 

ΚΑΠΗ)» Δήμου Θάσου. 2 

Τροποποίηση της Συστατικής Πράξης της «Δημοτι¬ 
κής Επιχείρησης Ανάπτυξης και Πολιτισμού Δή¬ 
μου Αιτωλικού (Δ.Ε.Α.Π.Δ.Α.)». 3 

Κατάργηση Νομικού Προσώπου με την επωνυμία 
«79η Σχολική Επιτροπή Δημοτικού Σχολείου Δ,Δ. 

Αγίου Νικολάου» του Δήμου Αγρίνιου. 4 

Τροποποίηση της αριθμ. 11747/4.12.1998 απόφασης 
του Γενικού Γραμματέα Περιφέρειας Δυτικής Μα¬ 
κεδονίας . 5 

Απόκτηση Ελληνικής Ιθαγένειας της ομονενούς 
ΤΑΤΕνΟδΟνΑ ΤΑΜ ΑΒΑ (ΤΑΤΕΒΟΣΟΒΑ ΤΑΜΑΡΑΣ) 

του ΙΙ_ΙΑ ΙΛΙΑ) και της ϋΟΙΙΒΟν (ΛΙΟΥΜΠΟΒ). 6 

Απόκτηση Ελληνικής Ιθαγένειας της ομονενούς 
ΚυΕΙΘΙΝΑ (ΚΟΥΛΙΓΚΙΝΑ) Ι_ΥυϋΜΙΙ_Α(ΛΙΟΥΝΤΜΙΛΑ) 
του ΘΒΙΘΟΒΥ (ΓΡΗΓΟΡΙΟΥ) και της ΚΙΒΙΑΚΙ (ΚΥ¬ 
ΡΙΑΚΗΣ). 7 

Απόκτηση Ελληνικής Ιθαγένειας της ομογενούς 
ΙΝ/ΑΝΟνΑ ΘΑΝΝΑ (ΙΒΑΝΟΒΑ ΑΝΝΑ) του νΐΘΤΟΒ 

(ΒΙΚΤΟΡΑ) και της ΑΝΑΤΟΛΗΣ. 8 

Περί προστασίας θηραμάτων σε περίπτωση χιονό¬ 
πτωσης. 9 

«Δημόσιο Κτήμα το οποίο κρίνεται μη απαραίτητο 
για στέγαση κρατικών αναγκών λόγω ακαταλλη- 

λότητας για το σκοπό αυτό». 10 

Δημόσιο Κτήμα το οποίο κρίνεται μη απαραίτητο 
για στέγαση κρατικών αναγκών λόγω ακαταλ- 

ληλότητας για το σκοπό αυτό. 11 

Σύσταση Σχολικής Επιτροπής «Νηπιαγωγείου Πολύ¬ 
δροσου» του Δήμου Παρνασσού Ν. Φωκίδας. 12 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Σταμέλου Αικατερίνη, του 
Δημητρίου, κατοίκου Δροσιάς, Χαλκίδας, Κριεζώ- 

του αριθμ. 7, Εύβοιας. 13 

Συγκρότηση Επιτροπής για την γνωμοδότηση της 
ιδιότητας του Αγρότη-Νέου Αγρότη-Νεοεισερχό- 


μενου Νέου Αγρότη-Εργάτη Γης, στον Ν. Κοριν¬ 
θίας. 14 

Υπερωριακή απασχόληση των υπαλλήλων της Ν.Α. 
Λέσβου για το Δίμηνο Νοεμβρίου-Δεκεμβρίου 
2005. 15 


Α ΠΟΦΑΣΕΙ Σ 

Αριθμ. 11775 (1) 


Σύσταση Νομικού Προσώπου με την επωνυμία «Κέντρο 
Ανοικτής Προστασίας Ηλικιωμένων (ΚΑΠΗ) Δήμου 
Ελευθερών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπ’ όψη: 

1. Τις διατάξεις: 

α) Των άρθρων 203 & 205 του π.δ. 410/1995 (ΔΚΚ). 

β) Του ν. 2503/97 (ΦΕΚ 107/Α/30.5.97) «Διοίκηση Ορ¬ 
γάνωση Στελέχωση της Περιφέρειας ρύθμιση θεμάτων 
για την Τοπική Αυτ/ση και άλλες διατάξεις». 

γ) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 ΦΕΚ Α-98. 

2. Την υπ’ αριθ. 145/2005 απόφαση (Ορθή επανάληψη) 
του Δημοτικού Συμβουλίου του Δήμου Ελευθερών περί 
σύστασης ν.π.δ.δ. με την επωνυμία: «Κέντρο Ανοικτής 
Προστασίας Ηλικιωμένων (ΚΑΠΗ) Δήμου Ελευθερών». 

3. Την υπ’ αριθ. 208/29.1.2002 απόφαση του Γ εν. Γ ραμ¬ 
ματέα Περιφέρειας Α.Μ.Θ. «περί μεταβίβασης εξουσίας 
υπογραφής στον Γ ενικό Διευθυντή», αποφασίζουμε: 

Αρθρο Ιο 

Συστήνουμε Νομικό Πρόσωπο Δημοσίου Δικαίου στο 
Δήμο Ελευθερών, με την Επωνυμία «Κέντρο Ανοικτής 
Προστασίας Ηλικιωμένων (Κ. Α.Π.Η.) Δήμου Ελευθερών» 
με έδρα το Δ.Δ. Ελευθερών. 

Αρθρο 2ο 
Σκοπός 

Σκοπός του Νομικού Προσώπου που συστήνεται εί¬ 
ναι: 

α) Η παροχή ιατροκοινωνικής προστασίας στα ηλι¬ 
κιωμένα άτομα της περιοχής του Δήμου Ελευθερών, 
ώστε αυτά να παραμείνουν στην οικογένεια και την 
κοινότητα. 




















24432 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Η πρόληψη βιολογικών, ψυχολογικών και κοινωνικών 
προβλημάτων των ηλικιωμένων, ώστε να παραμείνουν 
αυτόνομα, ισότιμα και ενεργά μέλη του κοινωνικού συ¬ 
νόλου. 

γ) Η διαφώτιση και συνεργασία του ευρύτερου κοινού 
και των ειδικών φορέων σχετικά με τα προβλήματα και 
τις ανάγκες των ηλικιωμένων και η έρευνα σχετικών 
θεμάτων με τους ηλικιωμένους. 

δ) Η επισήμανση των κοινωνικοοικονομικών αναγκών 
της ευρύτερης περιοχής του Δήμου Ελευθερών και ο 
σχεδιασμός προγραμμάτων για κάλυψη τους σε τοπικό 
επίπεδο με έμφαση στη βοήθεια των πληθυσμιακών 
ομάδων υψηλού κινδύνου (πτωχοί, νέοι, γέροντες, μη 
μέλη του ΚΑΠΗ κλπ). 

ε ) Ο συγχρονισμός προγραμμάτων και παροχών 
υγείας - πρόνοιας σε τοπικό επίπεδο, π.χ. Βοήθεια στο 
σπίτι. 

Άρθρο 3 ο 

Διοίκηση 

Το Νομικό Πρόσωπο διοικείται από επταμελές (7) δι¬ 
οικητικό συμβούλιο, που αποτελείται από: 

α. Τον Δήμαρχο ή άλλο μέλος αιρετό ή μη που ορίζει 
ο Δήμαρχος, ως Πρόεδρος. 

β. Δύο (2) Δημοτικούς Συμβούλους με τους αναπλη¬ 
ρωματικούς τους, που ορίζονται με απόφαση του Δη¬ 
μοτικού Συμβουλίου. 

γ. Ένα (1) αιρετό μέλος του Κέντρου Ανοικτής Προ¬ 
στασίας Ηλικιωμένων μετά του αναπληρωματικού του, 
που εκλέγονται ανάμεσα από αυτούς. 

δ. Έναν (1) Δημότη μετά του αναπληρωματικού του 
που ορίζονται με απόφαση του Δημοτικού Συμβουλίου, 
ανάμεσα από κατοίκους που έχουν ανάλογη επαγγελ¬ 
ματική ή κοινωνική δράση ή ειδικές γνώσεις ανάλογες 
με το σκοπό του Νομικού Προσώπου. 

ε.Έναν (1) αιρετό εκπρόσωπο των εργαζομένων στο 
ΚΑΠΗ μετά του αναπληρωματικού του, που εκλέγονται 
ανάμεσα σ’ αυτούς. 

στ. Έναν (1) συνταξιούχο μετά του αναπληρωματικού 
του, κάτοικοι του Δήμου, που ορίζονται με απόφαση 
του Δημοτικού Συμβουλίου. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. 

Άρθρο 4ο 
Πόροι 

Οι πόροι του Νομικού Προσώπου (Κ. Α.Π.Η.) είναι: 
α) η ετήσια εισφορά του Δήμου 10.000,00 € η οποία 
υποχρεωτικά θα εγγράφεται στον κωδικό αριθμό 00.6715 
του προϋπολογισμού του Δήμου κάθε έτους. 

β) επιχορηγήσεις από Υπ. Υγείας & Πρόνοιας και άλλες 
επιχορηγήσεις, 
γ) Συνδρομές των μελών, 
δ) Διοργάνωση εκδηλώσεων, 
ε) Εισφορές, δωρεές, κληρονομιές και κληροδοσίες, 
στ) Εισπράξεις από το αντίτιμο των πραγμάτων ή 
υπηρεσιών που παρέχονται από το Νομικό Πρόσωπο. 

ζ) πρόσοδοι από την ίδια αυτού περιουσία η) κάθε 
άλλη νόμιμη πρόσοδος. 

Άρθρο 5° 

Εκπροσώπηση 

Το Νομικό Πρόσωπο εκπροσωπείται στα δικαστήρια 


και σε κάθε αρχή από τον Πρόεδρο του Διοικητικού 
Συμβουλίου και όταν απουσιάζει ή κωλύετα από τον 
Αντιπρόεδρο. 

Ακροτελεύτια διάταξη 

Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου, 
ύψους 3.000,00 € για το έτος 2005, η οποία γράφτηκε 
στον Κ.Α. 00.6715.0002 και δαπάνη 10.000,00 € για καθέ¬ 
να από τα επόμενα έτη και σε βάρος του ίδιου κωδικού 
αριθμού 00.6715. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 30 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ. 12138 (2) 

Σύσταση Νομικού Προσώπου με την επωνυμία «Δ' Κέ¬ 
ντρο Ανοικτής Προστασίας Ηλικιωμένων (Δ' ΚΑΠΗ)» 
Δήμου Θάσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπ’όψη: 

1. Τις διατάξεις: 

α) Των άρθρων 203 & 205 του π.δ. 410/1995 (ΔΚΚ). 

β) Του ν. 2503/1997 (ΦΕΚ 107/Α730.5.1997) «Διοίκηση 
Οργάνωση Στελέχωση της Περιφέρειας ρύθμιση θεμά¬ 
των για την Τοπική Αυτ/ση και άλλες διατάξεις». 

γ) Του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 ΦΕΚ Α-98. 

2. Την υπ’ αριθ.336/2005 απόφαση του Δημοτικού Συμ¬ 
βουλίου του Δήμου Θάσου περί σύστασης ν.π.δ.δ. με 
την επωνυμία: «Δ' Κέντρο Ανοικτής Προστασίας Ηλικι¬ 
ωμένων (Δ' ΚΑΠΗ)» Δήμου Θάσου. 

3. Την υπ’ αριθ.208/29.1.2002 απόφαση του Γεν. Γραμ¬ 
ματέα Περιφέρειας Α.Μ.Θ. «περί μεταβίβασης εξουσίας 
υπογραφής στον Γ ενικό Διευθυντή, αποφασίζουμε: 

Αρθρο Ιο 

Συστήνουμε Νομικό Πρόσωπο Δημοσίου Δικαίου στο 
Δήμο Θάσου, με την Επωνυμία «Δ' Κέντρο Ανοικτής 
Προστασίας Ηλικιωμένων (Δ' ΚΑΠΗ)». 

Αρθρο 2ο 
Σκοπός 

Σκοπός του Νομικού Προσώπου είναι: α) Η παροχή 
ιατροκοινωνικής προστασίας στα ηλικιωμένα άτομα της 
περιοχής του Δήμου Θάσου, ώστε αυτά να παραμείνουν 
στην οικογένεια και την κοινότητα. 

β) Η πρόληψη βιολογικών, ψυχολογικών και κοινωνικών 
προβλημάτων των ηλικιωμένων, ώστε να παραμείνουν 
αυτόνομα, ισότιμα και ενεργά μέλη του κοινωνικού συ¬ 
νόλου. 

γ) Η διαφώτιση και συνεργασία του ευρύτερου κοινού 
και των ειδικών φορέων σχετικά με τα προβλήματα και 
τις ανάγκες των ηλικιωμένων και η έρευνα σχετικών 
θεμάτων με τους ηλικιωμένους. 

δ) Η επισήμανση των κοινωνικοοικονομικών αναγκών 
της ευρύτερης περιοχής του Δήμου Θάσου και ο σχε- 
διασμός προγραμμάτων για κάλυψη τους σε τοπικό 
επίπεδο με έμφαση στη βοήθεια των πληθυσμιακών 
ομάδων υψηλού κινδύνου (πτωχοί, νέοι, γέροντες, μη 
μέλη του ΚΑΠΗ κλπ). 

ε) Ο συγχρονισμός προγραμμάτων και παροχών υγείας - 
πρόνοιας σε τοπικό επίπεδο, π.χ. Βοήθεια στο σπίτι. 

Αρθρο 3ο 
Πόροι 

Οι πόροι του Νομικού Προσώπου είναι: 

α) Η ετήσια επιχορήγηση του Δήμου που θα προ- 
βλέπεται υποχρεωτικά στον εκάστοτε προϋπολογισμό 
αυτού. 

β) Η Επιχορήγηση και κάθε άλλη παροχή του Κράτους 
είτε απευθείας προς το Νομικό Πρόσωπο, είτε προς 
τον Δήμο Θάσου για το Νομικό Πρόσωπο (άρθ. 199 π.δ. 
410/1995). 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από την συμβολική χρηματική συμμετοχή 
μελών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσι¬ 
ών που παρέχονται από το Νομικό Πρόσωπο. 

στ) Πρόσοδοι από την ίδια περιουσία του. 

ζ) Κάθε άλλη νόμιμη πρόσοδος. 

Άρθρο 4ο 

Διοίκηση 

Το Νομικό Πρόσωπο διοικείται από πενταμελές (5) 
διοικητικό συμβούλιο, που τα μέλη του ορίζονται μεζί 
με τους αναπληρωτές τους από το Δημοτικό Συμβούλιο 
και αποτελείται από: 

α. Τον Δήμαρχο ή άλλο μέλος αιρετό ή μη που ορίζεται 
από αυτόν, ως Πρόεδρο. 

β. Δύο (2) Δημοτικούς Συμβούλους με τους αναπλη¬ 
ρωτές τους. 

γ. Έναν (1) Δημότη η κάτοικο Θάσου με ανάλογη 
επαγγελματική η κοινωνική δράση, με τον αναπληρω¬ 
τή του. 

δ. Έναν (1) εκπρόσωπο των μελών του ΚΑΠΗ με τον 
αναπληρωτή του. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο και λήγει πάντοτε με την 
εγκατάσταση του νέου Δημοτικού Συμβουλίου. 

Άρθρο 5ο 
Έδρα 

Έδρα του Νομικού Προσώπου Δ' ΚΑΠΗ του Δήμου 
Θάσου ορίζεται το Δ.Δ. Καλλιράχης Δήμου Θάσου. 

Άρθρο 6ο 
Εκπροσώπηση 

Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

Ακροτελεύτια διάταξη 

Από τις διατάξεις της απόφασης αυτής προκαλεί- 


ται δαπάνη σε βάρος του προϋπολογισμού του Δήμου, 
ύψους 5.000,00 € για το έτος 2005, η οποία γράφτη¬ 
κε στον Κ.Α. 00.6715.0005 και δαπάνη 30.000,00 € για 
καθένα από τα επόμενα έτη και σε βάρος του ίδιου 
κωδικού αριθμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα,30 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ. 24655 (3) 

Τροποποίηση της Συστατικής Πράξης της «Δημοτικής 
Επιχείρησης Ανάπτυξης και Πολιτισμού Δήμου Αιτω- 
λικού (Δ.Ε.Α.Π.Δ.Α.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 277 έως 284,291 και 304 
του Δ.Κ.Κ. π.δ. 410/1995). 

2. Τις διατάξεις του άρθρου 11 παρ. 22, 23 και 24 του 
ν. 2503/1997. 

3. Την υπ’ αριθ. 158/2003 απόφαση του Δημοτικού 
Συμβουλίου του Δήμου Αιτωλικού περί «Σύστασης της 
«Δημοτικής Επιχείρησης Ανάπτυξης και Πολιτι¬ 
σμού Δήμου Αιτωλικού (Δ.Ε.Α.Π.Δ.Α.)», καθώς και 
έγκρισης της Οικονομοτεχνικής μελέτης», η οποία 
εγκρίθηκε με την αριθ. 20737/21.10.2003 απόφαση 
του Γενικού Γραμματέα Περιφέρειας Δυτικής Ελ¬ 
λάδας και δημοσιεύτηκε στο Φ.Ε.Κ. 1738/Β’/26.11. 
2003. 

4. Την υπ’ αριθ. 130/2005 απόφαση του Δημοτικού 
Συμβουλίου του Δήμου Αιτωλικού περί «Τροποποίησης 
της Συστατικής Πράξης της «Δημοτικής Επιχείρη¬ 
σης Ανάπτυξης και Πολιτισμού Δήμου Αιτωλικού 
(Δ.Ε.Α.Π.Δ.Α.)», ως προς το άρθρο 5 αυτής «Κεφάλαιο 
Επιχείρησης», αποφασίζουμε: 

1. Εγκρίνεται η αριθ. 130/2005 απόφαση του Δημοτι¬ 
κού Συμβουλίου του Δήμου Αιτωλικού - Ν. Αιτωλ/νίας 
που αφορά την «Τροποποίηση της Συστατικής Πρά¬ 
ξης της «Δημοτικής Επιχείρησης Ανάπτυξης και 
Πολιτισμού Δήμου Αιτωλικού (Δ.Ε.Α.Π.Δ.Α.)», 
ως προς το άρθρο 5 αυτής «Κεφάλαιο 
Επιχείρησης», ως εξής: 

Αρθρο 10 

«Κεφάλαιο Επιχείρησης» 

Αυξάνουμε το αρχικό κεφάλαιο της Δημοτικής Επι¬ 
χείρησης κατά 50% ήτοι κατά 29.347,03 ευρώ, οπότε: 
το «Αρχικό Κεφάλαιο» που διαθέτει ο Δήμος Αιτωλι- 
κού στην Επιχείρηση θα διαμορφωθεί στο ποσό των 
88.041,09 ευρώ. 

2. Κάλυψη δαπάνης: Από τις διατάξεις αυτής της από¬ 
φασης, με την οποία γίνεται αύξηση του Κεφαλαίου της 
Επιχείρησης, προκαλείται δαπάνη σε βάρος του 
προϋπολογισμού του Δήμου Αιτωλικού ύψους 
29.347,03 ευρώ, η οποία είναι εγγεγραμμένη στον 
Κ.Α. 00-6718, του Προϋπολογισμού του Δήμου 
Αιτωλικού έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 1 Δεκεμβρίου 2005 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθμ. 24378 (4) 

Κατάργηση Νομικού Προσώπου με την επωνυμία «79η 
Σχολική Επιτροπή Δημοτικού Σχολείου Δ.Δ. Αγίου 
Νικολάου» του Δήμου Αγρίνιου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 5 του ν. 1894/1990 
«Για την Ακαδημία Αθηνών & άλλες εκπαιδευτικές 
διατάξεις». 

2. Τις διατάξεις του άρθρου 203 του π.δ. 410/1995 (Δη¬ 
μοτικός και Κοινοτικός Κώδικας). 

3. Την υπ’ αριθ. 12806/17.5.1991 απόφαση Νο¬ 
μάρχη Αιτωλ/νίας (ΦΕΚ 392/ Τ.Β1/ 11.6.1991 όπως 
αυτή τροποποιήθηκε με την αριθμ. 2187/7.2.2000 
απόφαση του Γ.Γ. Περιφέρειας Δυτικής Ελλάδας 
(ΦΕΚ 253/τ. Β'/ 3.3.2000 σχετικά με την σύστα¬ 
ση στον Δήμο Αγρίνιου ίδιου Νομικού Προσώπου 
με την επωνυμία «79η) Σχολική Επιτροπή Δημο¬ 
τικού Σχολείου Δ. Δ Αγίου Νικολάου» του Δήμου 
Αγρίνιου. 

4. Την αριθμ. 64793/Δ4/29.6.2005 ΚΥΑ των Υφυ¬ 
πουργών Οικονομίας & Οικονομικών - Εθνικής 
Παιδείας & Θρησκευμάτων (ΦΕΚ 945/Τ. Β78.7.2005) 
με την οποία καταργήθηκε η «79η Σχολική 
Επιτροπή Δημοτικού Σχολείου Δ.Δ. Αγίου Νικολάου» 
του Δήμου Αγρίνιου. 

5. Την υπ’ αριθ. 350/2005 απόφαση Δημοτικού 
Συμβουλίου Δήμου Αγρίνιου περί κατάργησης του 
Νομικού Προσώπου με την επωνυμία «79η Σχο¬ 
λική Επιτροπή Δημοτικού Σχολείου Δ.Δ Αγίου 
Νικολάου» για τους λόγους που αναφέρονται στο σκε¬ 
πτικό της ανωτέρω απόφασης. 

6. Την αριθμ. 241/18.8.1998 ( ΦΕΚ 939/1.9.1998)- 
απόφαση Γενικού Γραμματέα Περιφέρειας Δυτικής 
Ελλάδας, αποφασίζουμε: 

Καταργούμε το Νομικό Πρόσωπα του Δήμου Αγρίνιου 
με την επωνυμία « 79η Σχολική Επιτροπή Δημοτικού 
Σχολείου Δ.Δ. Αγίου Νικολάου» του Δήμου Αγρίνιου. 

ΑΚΡΟΤΕΛΕΥΤΑΙΟ ΑΡΘΡΟ 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
αλλά ούτε σε βάρος του Προϋπολογισμού του Νομικού 
Προσώπου της «79η Σχολικής Επιτροπής Δημοτικού 
Σχολείου Δ.Δ. Αγίου Νικολάου» του Δήμου Αγρίνιου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 30 Νοεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


Αριθμ. 9344 (5) 

Τροποποίηση της αριθμ. 11747/4.12.1998 απόφασης του 
Γενικού Γραμματέα Περιφέρειας Δυτικής Μακεδο¬ 
νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 , 203 και 204 του 
Δ.Κ.Κ. (π.δ/τος 410/1995), όπως αντικαταστάθηκαν από 
την παρ. 2 του άρθρου 16 του ν. 2539/97 (ΦΕΚ 244/ 
Τ.Α74.12.1997). 

2. Τις διατάξεις του άρθρου 9 παρ. 6,7 και 8 του ν. 
2503/1997. 

3. Την υπ’ αριθ. Π2β/1495/15.5.1998, κοινή απόφαση των 
Υπουργών Εσωτερικών Δημ. Διοίκησης και Αποκέντρω¬ 
σης και Υγείας και Πρόνοιας, με την οποία μεταβιβάζεται 
ο Κρατικός Παιδικός Σταθμός Κνίδης στην Κοινότητα 
Κνίδης και η οποία δημοσιεύθηκε στο αριθμ. 546/3.6.1998 
ΦΕΚ τ.Β'. 

4. Την υπ’ αριθ. 11747/4.12.1998 (ΦΕΚ 1301/Β7/31.12.1998 
απόφαση μας με την οποία αποφασίζεται η προσαρ¬ 
μογή της συστατικής πράξης του ν.π. «Κρατικός Παιδι¬ 
κός Σταθμός Κνίδης» στις διατάξεις του Δ.Κ.Κ. (Π.Δ/τος 
410/1995) μετά τη σχετική απόφαση 135/1998 του Κ.Σ. της 
πρώην Κοινότητας Κνίδης. 

5. Την υπ’ αριθ. 191/2005 απόφαση του Δημοτικού Συμ¬ 
βουλίου Δήμου Βεντζίου, περί τροποποίησης της αριθ. 
135/98 απόφασης της πρώην Κοινότητας Κνίδης. 

6. Την υπ’ αριθ. 4196/20.7.2001 απόφαση της Γε¬ 
νικής Γραμματέως της Περιφέρειας Δυτικής 
Μακεδονίας περί «εκχωρήσεως αρμοδιοτήτων» (ΦΕΚ 
988/τ.Β730.7.2001), αποφασίζουμε: 

Τροποποιούμε την αριθ. 11747/4.12.1998 απόφαση μας 
περί προσαρμογής της συστατικής πράξης του ν.π. 
«Κρατικός Παιδικός Σταθμός Κνίδης» στις διατάξεις του 
Δ.Κ.Κ. (π.δ/τος 410/1995) ως προς την αριθ. 1 διάταξη 
του αποφασιστικού σκέλους, η οποία αντικαθίσταται 
ως ακολούθως: 

1. Ο αναφερόμενος Παιδικός Σταθμός αποτελεί Νομικό 
Πρόσωπο του Δήμου Βεντζίου με την επωνυμία «Παιδι¬ 
κός Σταθμός Δήμου Βεντζίου Δ.Δ. Κνίδης». 

Κατά τα λοιπά ισχύει η αριθ. 11747/4.12.1998 απόφαση 

μα ς · , , , , 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του ανωτέρω 
Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 23 Νοεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΔΕΣΠΟΙΝΑ ΚΑΤΣΟΥΓΙΑΝΝΗ 

-♦- 

( 6 ) 

Απόκτηση Ελληνικής Ιθαγένειας της ομονενούς 
ΤΑΤΕνΟΒΟνΑ ΤΑΜΑΒΑ (ΤΑΤΕΒΟΣΟΒΑ ΤΑΜΑΡΑΣ) 
του ΙϋΑ ΠΛΙΑ) και της υΟΙΙΒΟν (ΛΙΟΥΜΠΟΒ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ 9319/30.11.2005 (ταυταριθμ.) απόφαση 
του Γ ενικού Γ ραμματέα Περιφέρειας Δυτικής Μακεδονί- 

ας που εκδόθηκε σύμφωνα με τις διατάξεις του άρθρου 
1 του Ν. 2790/2000 (ΦΕΚ 24 Τ.Α) (Αποκατάσταση των 
παλιννοστούντων ομογενών από την τέως Σοβ/Ενωση 
και άλλες διατάξεις) και του άρθρου 76 του Ν.2910/2001 
(ΦΕΚ 91 ΤΑ) γίνεται αποδεκτή η από 13.1.2005 αίτηση 
της ΤΑΤΕνΟδΟνΑ ΤΑΜΑΒΑ (ΤΑΤΕΒΟΣΟΒΑ ΤΑΜΑΡΑΣ) 
του ΙϋΑ (ΙΛΙΑ) και της ΙΙΟυΒΟν (ΛΙΟΥΜΠΟΒ) ομογενούς 
από την Ρωσία καθώς και του ανηλίκου τέκνου της 
ΤΟΥΖΑΝΟΒ ΓΚΕΟΡΓΚίί περί αποκτήσεως της Ελληνικής 
ιθαγένειας. 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
ΧΑΡΑΛΑΜΠΟΣ ΧΑΤΖΗΣΑΒΒΑΣ 

-♦- 

(7) 

Απόκτηση Ελληνικής Ιθαγένειας της ομονενούς ΚυΐΙΟΙΝΑ 
(ΚΟΥΛΙΓΚΙΝΑ) ΕΥΙΙΟΜΙΙ_Α(ΛΙΟΥΝΤΜΙΛΑ) του ΟΒΙΟΟΒΥ 
(ΓΡΗΓΟΡΙΟΥ) και της ΚΙΒΙΑΚΙ (ΚΥΡΙΑΚΗΣ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αρίθμ. 7384/29.11.2005 (ταυταριθμ.) απόφαση 
του Γ ενικού Γ ραμματέα Περιφέρειας Δυτικής Μακεδονί¬ 
ας που εκδόθηκε σύμφωνα με τις διατάξεις του άρθρου 
1 του Ν. 2790/2000 (ΦΕΚ 24 Τ.Α) (Αποκατάσταση των 
παλιννοστούντων ομογενών από την τέως Σοβ/Ενωση 
και άλλες διατάξεις) και του άρθρου 76 του Ν. 2910/2001 
(ΦΕΚ 91 Τ.Α), γίνεται αποδεκτή η από 4.2.2005 αίτηση 
της ΚυΐΙΘΙΝΑ (ΚΟΥΛΙΓΚΙΝΑ) ΙΥυθΜΙΙΑ(ΛΙΟΥΝΤΜΙΛΑ) 
του ΟΒΙΟΟΒΥ (ΓΡΗΓΟΡΙΟΥ) και της ΚΙΒΙΑΚΙ (ΚΥΡΙΑΚΗΣ) 
ομογενούς από την Ουκρανία, περί αποκτήσεως της 
Ελληνικής ιθαγένειας. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΧΑΡΑΛΑΜΠΟΣ ΧΑΤΖΗΣΑΒΒΑΣ 

-♦- 

( 8 ) 

Απόκτηση Ελληνικής Ιθαγένειας της ομογενούς ΙΝ/ΑΝΟΝ/Α 
ΟΑΝΝΑ (ΙΒΑΝΟΒΑ ΑΝΝΑ) του νίΟΤΟΒ (ΒΙΚΤΟΡΑ) και 
της ΑΝΑΤΟΛΗΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αρίθμ. 9318/30.11.2005 (ταυταρίθμ.) απόφαση 
του Γ ενικού Γ ραμματέα Περιφέρειας Δυτικής Μακεδονί¬ 
ας που εκδόθηκε σύμφωνα με τις διατάξεις του άρθρου 
1 του ν. 2790/2000 (ΦΕΚ 24 Τ.Α) (Αποκατάσταση των 
παλιννοστούντων ομογενών από την τέως Σοβ/Ενωση 
και άλλες διατάξεις) και του άρθρου 76 του Ν. 2910/2001 
(ΦΕΚ 91 Τ.Α), γίνεται αποδεκτή η από 15.10.2004 αίτηση 
της ΙΝ/ΑΝΟΧ/Α ΟΑΝΝΑ(ΙΒΑΝΟΒΑ ΑΝΝΑ) του νίΟΤΟΒ (ΒΙ- 
ΚΤΟΡΑ) και της ΑΝΑΤΟΛΗΣ ομογενούς από την Ρωσία, 
περί αποκτήσεως της Ελληνικής ιθαγένειας. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΧΑΡΑΛΑΜΠΟΣ ΧΑΤΖΗΣΑΒΒΑΣ 


Αριθ. 7874 (9) 

Περί προστασίας θηραμάτων σε περίπτωση 
χιονόπτωσης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις δ/ξεις του β.δ. 733/69 π.δ. 94/1993 «περί καθορι¬ 
σμού αρμοδιοτήτων». 

2. Τις δ/ξεις του αρθ. 258 παρ. 3 στ’ και παρ. 5 του ΝΔ 
86/69 «περί δασικού κώδικα». 

3. Την υπ’ αριθμ. 5631/26.7.2000 απόφαση του Γ ενικού 
Γ ραμματέα Περιφέρειας Κ. Μακεδονίας» περί κατανομής 
αρμοδιοτήτων σε θέματα δασών κλπ. 

4. Την υπ’ αριθμ.414985/29.11.1985 ΚΎ.Α άρθρο 5 παρ. 3 ( 
ΦΕΚ 717/Β/18.12.85) «μέτρα διαχείρισης της άγριας πτη¬ 
νοπανίδας «σε συμφωνία με την οδηγία 79/409/2.4.1979 
Ε.Ο.Κ. 

5. Το γεγονός ότι είναι αναγκαία η προστασία της 
άγριας πανίδας στην περιοχή μας από το αλόγιστο και 
εξοντωτικό κυνήγι κατά την περίοδο των χιονοπτώσεων 
κατά το οποίο η αμυντική ικανότητα των θηραμάτων 
μειώνεται σημαντικά, αποφασίζουμε: 

Ρυθμίζουμε την άσκηση της Θήρας στην περιοχή του 
Νομού μας κατά την περίοδο των χιονοπτώσεων ως 
εξής: 

Απαγορεύουμε το κυνήγι όλων των θηραμάτων (πτε¬ 
ρωτών και θηλαστικών) σε περίπτωση που επικρατούν 
ιδιαίτερα δυσμενείς συνθήκες λόγω: 

- χιονοπτώσεων μεγάλης διάρκειας και έντασης 

- κάλυψης πλήρως του εδάφους με χιόνι και 

- παρατεταμένου παγετού 

Η απόφαση αυτή θα τηρηθεί από τους υπαλλήλους 
της Δασικής Υπηρεσίας, της Αγροφυλακής, της Αστυνο¬ 
μίας, του Κυνηγετικού Συλλόγου Κατερίνης των Δήμων 
και Κοινοτήτων της περιοχής μας καλώς και από κάθε 
φιλόνομο πολίτη. 

Η παρούσα δ/ξη ισχύει για την κυνηγετική περίοδο 
2005-2006 και από την ημέρα της δημοσίευσης της. 

Οι παραβάτες διώκονται με τις δ/ξεις 3 στ και 5 του 
αρθ. 258 τον ν.δ. 86/1969 ( όπως τροποποιήθηκε με το 
αρθ. 1 του ν. 177/1975) και τιμωρούνται με την δ/ξη 3γ και 
18 του αρθ. 287 του ν.δ. 86/1969 (όπως τροποποιήθηκε 
με το αρθ. 16 του ν.δ. 996/1971 και με το αρθ. 12 του ν. 
177/1975). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 21 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης Δασών 
ΑΘ. ΚΑΡΑΪΣΚΟΣ 

-♦- 

Αριθ. 31675 (10) 

«Δημόσιο Κτήμα το οποίο κρίνεται μη απαραίτητο για 
στέγαση κρατικών αναγκών λόγω ακαταλληλότητας 
για το σκοπό αυτό». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Τις διατάξεις του άρθρου 1 (παρ. 2 εδαφ. 10) του Ν. 
2503/97 (ΦΕΚ 107/Α) «Περί Διοίκησης, Οργάνωσης, Στε- 
λέχωσης της Περιφέρειας και άλλες διατάξεις». 

2) Τις διατάξεις του ΝΔ1154/1972 «Περί τροποποιήσεως 
και συμπληρώσεως των διατάξεων περί διοικήσεως των 
Δημοσίων Κτημάτων». 

3) Τις διατάξεις του ν.δ. 416/1974 «Περί αντικαταστάσε- 
ως της παρ. 2 του άρθρου 1 του ΝΔ 1154/1972 κλπ». 

4) Τις διατάξεις του ν. 973/1979 «Περί συστάσεως Κτη¬ 
ματικής Εταιρείας του Δημοσίου». 

5) . Το άρθρο 46 παρ. 21 του Ν. 3220/04 (ΦΕΚ 15/Α/ 
28.1.2004) «Περί αρμοδιοτήτων του Γενικού Γραμματέα 
Περιφέρειας». 

6) . Τα υπ’ αριθμ. 1072479/4988/Α0010/18.7.2005, & 
1080458/6113/Α0010/2.9.2005 έγγραφα του Υπουργείου 
Οικονομίας και Οικονομικών, «Που αφορούν την παρα¬ 
χώρηση του ΑΒΚ 183 Δημοσίου Ακινήτου στην ΚΕΔ» 

7) Το υπ’ αριθμ. 7731/26.3.2005 έγγραφο της Πολεο¬ 
δομίας Δήμου Χανιών σχετικό με το ΑΒΚ 183 Δημόσιο 
Ακίνητο. 

8) Το υπ’ αριθμ. 43/11.11.2005 πρακτικό της Επιτρο¬ 
πής Δημοσίων Κτημάτων Ν. Χανιών με το οποίο γνω- 
μοδοτεί ότι το ΑΒΚ 183 Δημόσιο Ακίνητο δεν είναι 
απαραίτητο για την κάλυψη κρατικών στεγαστικών ανα¬ 
γκών, αποφασίζουμε: 

Ότι το Δημόσιο Ακίνητο ΑΒΚ 183 δεν κρίνεται απα¬ 
ραίτητο για στέγαση κρατικών στεγαστικών αναγκών 
λόγω της ακαταλληλότητας του, με τη σημερινή του 
μορφή, για τον σκοπό αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 25 Νοεμβρίου 2005 

Ο Γενικός Γραμματέας Περιφέρειας 
ΣΕΡΑΦΕΙΜ ΤΟΣΚΑΣ 

-*- 

Αριθ. οικ. 32360 (11) 

Δημόσιο Κτήμα το οποίο κρίνεται μη απαραίτητο για 
στέγαση κρατικών αναγκών λόγω ακαταλληλότητας 
για το σκοπό αυτό. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Εχοντας υπόψη: 

1) Τις διατάξεις του άρθρου 1 (παρ. 2 εδαφ. 10) του 
ν.2503/1997 (ΦΕΚ 107/Α) «Περί Διοίκησης, Οργάνωσης, 
Στελέχωσης της Περιφέρειας και άλλες διατάξεις». 

2) Τις διατάξεις του ν.δ. 1154/1972 «Περί τροποποιήσεως 
και συμπληρώσεως των διατάξεων περί διοικήσεως των 
Δημοσίων Κτημάτων». 

3) Τις διατάξεις του ν.δ. 416/1974 «Περί αντικαταστά- 
σεως της παρ. 2 του άρθρου 1 του νδ 1154/1972 κλπ. 

4) Τις διατάξεις του ν. 973/1979 «Περί συστάσεως Κτη¬ 
ματικής Εταιρείας του Δημοσίου». 

5) Το άρθρο 46 παρ. 21 του ν. 3220/2004 (ΦΕΚ 15/Α/ 
28.1.2004) «Περί αρμοδιοτήτων του Γενικού Γραμματέα 
Περιφέρειας». 

6) Τα υπ’ αριθμ. 1072479/4988/Α0010/18.7.2005, & 
1080458/6113/Α 0010/2.9.2005 έγγραφα του Υπουργείου 
Οικονομίας και Οικονομικών, «Που αφορούν την παρα¬ 
χώρηση του ΑΒΚ 191 Δημοσίου Ακινήτου στην ΚΕΔ» 

7) Το υπ’ αριθμ. 42/6.9.2005 πρακτικό της Επιτροπής 
Δημοσίων Κτημάτων Ν. Χανιών με το οποίο γνωμοδοτεί 
ότι το ΑΒΚ 191 Δημόσιο Ακίνητο δεν είναι απαραίτητο 
για την κάλυψη κρατικών στεγαστικών αναγκών, απο¬ 
φασίζουμε: 


Ότι το Δημόσιο Ακίνητο ΑΒΚ 191 δεν κρίνεται απα¬ 
ραίτητο για στέγαση κρατικών στεγαστικών αναγκών 
λόγω της ακαταλληλότητας του, με τη σημερινή του 
μορφή, για τον σκοπό αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 25 Νοεμβρίου 2005 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 10388 (12) 

Σύσταση Σχολικής Επιτροπής «Νηπιαγωγείου Πολύ¬ 
δροσου» του Δήμου Παρνασσού Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (π.δ. 410/ 
1995) 

2. Τις διατάξεις της παρ. 8 του άρθρου 5 του ν. 1894/ 
1990 (ΦΕΚ 110/Α') 

3. Τις 5921/9.9.1997 (ΦΕΚ 832/τ.β7ΐ6.9.1997 και 1526/ 
5.4.2004 (ΦΕΚ 614/τβ' /27.4 αποφάσεις του Γενικού 
Γραμματέα Περιφέρειας Στερεός Ελλάδας «περί μεταβι- 
βάσεως δικαιώματος υπογραφής με εντολή του....» 

4. Την 95/2005 ομόφωνη απόφαση του Δημοτικού Συμ¬ 
βουλίου του Δήμου Παρνασσού «Περί Σύστασης Σχολι¬ 
κής Επιτροπής Νηπιαγωγείου Πολύδροσου» του Δήμου 
Παρνασσού Ν. Φωκίδας, αποφασίζουμε: 

1. Συνιστάται στην έδρα του Δ.Δ Πολύδροσου Δήμου 
Παρνασσού Νομού Φωκίδας Νομικό Πρόσωπο με την 
Επωνυμία «Σχολική Επιτροπή Νηπιαγωγείου Πολύδρο¬ 
σου». 

2. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κλπ. του σχολείου τούτου. 

• Η εκτέλεση μικρών έργων για επισκευή και συντή¬ 
ρηση των διδακτηρίων. 

• Η αποκατάσταση φθορών και ζημιών των επίπλων, 
του εξοπλισμού και γενικά των διδακτηριακών εγκα¬ 
ταστάσεων 

• Η φροντίδα για την εξεύρεση άλλων πόρων και ο 
εφοδιασμός με έπιπλα και σκεύη για τη Σχολική βιβλι¬ 
οθήκη και γενικά με όλα τα μέσα που είναι απαραίτητα 
για τη λειτουργία της και γενικότερα η λήψη όλων των 
μέτρων που κρίνονται αναγκαία για τη στήριξη της 
διοικητικής λειτουργίας της σχολικής μονάδας. 

3. Το Νομικό πρόσωπο διοικείται από πενταμελές (5/ 
μελές) Διοικητικό Συμβούλιο αποτελούμενο από: 

• Τον Δήμαρχο ή Δημοτικό Σύμβουλο, οριζόμενο από 
το Δ.Σ. ως Πρόεδρο 

• Τον εκάστοτε Δ/ντή του Νηπιαγωγείου. 

• Έναν εκπρόσωπο του Συλλόγου γονέων και κηδε¬ 
μόνων του Νηπιαγωγείου. 

• Δύο (2) δημότες ή μέλη του Δ.Σ., οριζόμενους στην 
αρχή κάθε Δημοτικής περιόδου. 

4. Η θητεία των μελών του Δ.Σ. ακολουθεί την Δημοτι¬ 
κή περίοδο. Το Διοικητικό Συμβούλιο που συγκροτείται 
με απόφαση του Δ.Σ. εκλέγει με συνεδρίαση τον Αντι¬ 
πρόεδρο, Γραμματέα και Ταμία. 

5. Πόροι του Νομικού Προσώπου είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων 
πραγμάτων ή υπηρεσιών. 

Ε) Πρόσοδοι από την Περιουσία του. 

6. Το Νομικό Πρόσωπο εκπροσωπείται ενώπιον των 
δικαστικών και κάθε δημοσίων Αρχών από τον πρόεδρο 
του Δ.Σ. και όταν αυτός απουσιάζει ή κωλύεται από τον 
Αντιπρόεδρο αυτού. 

7. Με την παρούσα ουδεμία δαπάνη δεν προκαλείται 
σε βάρος του προϋπολογισμού του Δήμου Παρνασσού 
ούτε σε βάρος του προϋπολογισμού του Νομικού προ¬ 
σώπου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 29 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ ΛΙΛΑΚΟΣ 
-♦- 

(13) 

Χορήγηση άδειας άσκησης επαγγέλματος Κοινωνικού 
Λειτουργού στην Σταμέλου Αικατερίνη, του Δημη- 
τρίου. 

Ο ΝΟΜΑΡΧΗΣ ΕΥΒΟΙΑΣ 

Με την υπ' αριθμ. οικ. 11202/29.11.2005 απόφαση του 
Νομάρχη Εύβοιας χορηγείται στην Σταμέλου Αικατε¬ 
ρίνη του Δημητρίου άδεια ασκήσεως επαγγέλματος 
Κοινωνικού Λειτουργού, κατοίκου Δροσιάς, Χαλκίδας, 
Κριεζώτου αριθμ. 7, Εύβοιας. 

Με εντολή Νομάρχη 
Ο Αν. Προϊστάμενος 
ΑΘΑΝΑΣΙΟΣ ΠΑΝΟΥΤΣΟΠΟΥΛΟΣ 

-♦- 

Αριθμ. 16213 (14) 

Συγκρότηση Επιτροπής για την γνωμοδότηση της ιδι¬ 
ότητας του Αγρότη-Νέου Αγρότη-Νεοεισερχόμενου 
Νέου Αγρότη-Εργάτη Γης, στον ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη 

1. Τις διατάξεις του ν.2218/1997 «Περί Νομ/κής Αυτ/σης...» 

2. Τις διατάξεις του ν.2520/1997 «Κίνητρα για τους Νέ¬ 
ους Αγρότες, όπως τροποποιήθηκε και συμπληρώθηκε 
με τις διατάξεις των ν.2538/1997 και 2601/1998». 

3. Την υπ’ αριθμ. 33741/10.7.1998 κοινή Απόφαση Υπουρ¬ 
γών Εσωτερικών Δημ. Διοίκησης και Αποκέντρωσης, 
Οικονομικών και Γεωργίας «Λεπτομέρειες εφαρμογής 
του Ν.2520/97 όπως τροποποιήθηκε και συμπληρώθηκε 
με την 356366/8-6-99 όμοια της. 

4. Σχετική εισήγηση της Δ/νσης Γεωργίας. 

5. Από την απόφαση αυτή δεν προκαλείται δαπάνη 
στη Νομαρχιακή Αυτοδιοίκηση Κορινθίας. 

6. Τις υπ’ αριθμ. 130/4.11.2005, 5291/16.11.2005, 11208/ 
3.11.2005 εισηγήσεις ορισμού μελών από Ένωση Γεωρ¬ 
γικών Συν/σμων, Δ.Ο.Υ. Ξυλοκάστρου και Κιάτου αντί¬ 
στοιχα, αποφασίζουμε: 


Συγκροτούμε τις παρακάτω επιτροπές οι οποίες θα γνω- 
μοδοτούν για την ιδιότητα του αγρότη, νέου αγρότη, νεο- 
εισερχόμενου νέου αγρότη και εργάτη γης των ενδιαφε¬ 
ρομένων να τύχουν των ωφελημάτων του Ν. 2520/1997. 

1η ΕΠΙΤΡΟΠΗ αποτελούμενη από τους: 

1. Σφακιανό Αλέκο, Γεωπόνο ως πρόεδρο, αναπληρού- 
μενο από τον Σωτήρη Δούρη, Γ εωπόνο, υπαλλήλους του 
Γ.Γ. Αν/ξης Ξυλοκάστρου. 

2. Νταφαλιά Νικόλαο ΔΕ/Β, αναπληρούμενο από την 
Φάγκρα Χριστίνα, υπάλληλο της Δ.Ο.Υ. Ξυλοκάστρου. 

3. Σαλάτα Κων/νο, αναπληρούμενο από τον Βασιλό¬ 
πουλο Αγγελο, εκπροσώπους της ΕΑΣ Ξυλοκάστρου. 

Γραμματέας της Επιτροπής ορίζεται η Ρέστα Ανα¬ 
στασία αναπληρούμ ενη από την Δημητρακοπούλου 
Αναστασία, υπαλλήλους του Γ.Γ. Αν/ξης Ξυλ/στρου. 

2η ΕΠΙΤΡΟΠΗ αποτελούμενη από τους: 

1. Φωτίου Δήμο, Γ εωπόνο ως πρόεδρο, αναπληρούμενο 
από τον Σκαρμούτσο Ευάγγελο, Γ εωπόνο, υπαλλήλους 
του Γ.Γ. Αν/ξης Κιάτου. 

2. Στάθη Ιωάννα με βαθμό ΠΕ/Α' προϊσταμένη Δ.Ο.Υ. 
Κιάτου αναπληρούμενη από την ΡουμπέκαΌλγα ΠΕ/Α' 
τμηματάρχη εσόδων της Δ.Ο.Υ. Κιάτου. 

3. Αγγελόπουλο Κων/νο, αναπληρούμενο από τον Τρω- 
γάδη Βασίλειο, εκπροσώπους της ΕΑΣ Κιάτου. 

Γραμματέας της Επιτροπής ορίζεται ο Κολομόδης 
Αθαν. αναπληρούμενος από την Παπαγγελοπούλου 
Μαρία. 

Η θητεία των μελών των παραπάνω επιτροπών είναι 
διετής και λήγει την 8.11.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 8 Νοεμβρίου 2005 

Ο Νομάρχης κ.α.α. 

Ο Αντινομάρχης 
ΚΩΝ ΚΟΛΛΙΑΣ 

-♦- 

Αριθμ. 8455 (15) 

Υπερωριακή απασχόληση των υπαλλήλων της Ν.Α 

Λέσβου για το Δίμηνο Νοεμβρίου-Δεκεμβρίου 2005. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη 

1. Τις διατάξεις του π.δ. 30/1996 «Κώδικας ΝΑ», όπως 
τροποποιήθηκε και ισχύει μέχρι σήμερα. 

2. Το ν. 2683/1999 άρθρο 29 

3. Το ν. 2592/1998 άρθρο 15 

4. Το ν. 2738/1999 άρθρο 25 παρ. 7 

5. Την υπ’ αριθμ. 2/14708/0022/21.3.2005 εγκύκλιο του 
Υπουργείου Οικονομίας & Οικονομικών Γ ενικό Λογιστή¬ 
ριο του Κράτους αναφορικά με την υπερωριακή απα¬ 
σχόληση των υπαλλήλων. 

6. Το γεγονός ότι οι υπάλληλοι του τμήματος περι¬ 
βάλλοντος της Δ/νσής Πολεοδομίας & Περιβάλλοντος 
της Ν.Α. Λέσβου, λόγω της φύσεως της εργασίας τους 
εργάζονται και πέρα του κανονικού ωραρίου καθώς και 
εξαιρέσιμες και αργίες. 

7. Την ύπαρξη της απαιτούμενης πίστωσης στον προ¬ 
ϋπολογισμό της Ν.Α. Λέσβου. 

8. Το γεγονός ότι στο τμήμα περιβάλλοντος Ν.Α. Λέ¬ 
σβου υπηρετούν συνολικά 3 υπάλληλοι, εγκρίνουμε: 

1. Την υπερωριακή απασχόληση των 3 υπαλλήλων του 
τμήματος περιβάλλοντος της Δ/νσης Πολεοδομίας & 

Περιβάλλοντος της Ν.Α. Λέσβου, για το δίμηνο Νοεμβρί- 
ου-Δεκεμβρίου έτους 2005, και για σύνολο μέχρι. 276 
ωρών οι οποίες θα πραγματοποιούνται απογευματινές 
ώρες ή Κυριακές και Αργίες: 

Απογευματινές Κυριακές & Εξαιρέσιμες 

180 96 

2. Η υπερωριακή εργασία θα πραγματοποιηθεί κατά 
τις απογευματινές ώρες κάθε εργάσιμη ημέρα από 15:00 
έως 22:00. 

3. Επίσης δύναται να πραγματοποιηθεί κατά τις ημέ¬ 
ρες αργίας από 8:00 έως 20:00 

4. Η καθιέρωση της υπερωριακής εργασίας των υπαλ¬ 
λήλων κρίνεται απαραίτητη για την αντιμετώπιση επο¬ 
χιακών εκτάκτων και επειγουσών υπηρεσιακών αναγκών 
της Υπηρεσίας 

5. Από την απόφαση αυτή προκαλείται δαπάνη 1500€, 
που βαρύνει τον προϋπολογισμό της Ν.Α. Λέσβου στους 
Κ.Α.Ε. 0511 και 0512. 

Η υπερωριακή απασχόληση θα πραγματοποιείται εφό¬ 


σον προηγουμένως γίνεται γνωστό στον αρμόδιο Βοηθό 
Νομάρχη με σχετικό έγγραφο, στο οποίο θα αναφέρεται 
ο σκοπός και ο αριθμός των υπαλλήλων (ονομαστικά) 
που θα λάβουν μέρος στο ανάλογο συνεργείο υπερωρι- 
ακής απασχόλησης, εκτός εκτάκτων περιπτώσεων που 
θα γνωστοποιούνται την επόμενη μέρα. 

Στο τέλος κάθε μήνα θα υποβάλλονται ονομαστικές 
καταστάσεις με το σύνολο των ωρών απασχόλησης 
τους, υπογεγραμμένες από τους προϊσταμένους της 
κάθε Υπηρεσίας. 

Η Διεύθυνση Οικονομικών Υπηρεσιών δε θα δέχεται 
καταστάσεις πληρωμής αν δεν έχουν την υπογραφή του 
Νομάρχη ή του Αρμόδιου Βοηθού Νομάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 29 Νοεμβρίου 2005 

Ο Νομάρχης 
ΠΑΥΛΟΣ ΒΟΓΙΑΤΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




